b'\n_START_ARTICLE_\nMilan Nerali\xc4\x87\n_START_SECTION_\n\xc5\xbdivotopis\n_START_PARAGRAPH_\nMilan Nerali\xc4\x87 rodio se u Slunju 1875. godine. Bio je svestrani \xc5\xa1porta\xc5\xa1: odli\xc4\x8dan pliva\xc4\x8d, izvrstan vje\xc5\xbeba\xc4\x8d na ru\xc4\x8dama, pre\xc4\x8di i karikama, dizao je utege a planinarenje mu je bilo velika strast. Natjecao se koncem 19. stolje\xc4\x87a i po\xc4\x8detkom 20. stolje\xc4\x87a za Austriju (jer je Hrvatska bila dijelom Austro-Ugarske). Bio je jedan od najboljih ma\xc4\x8devalaca u Austro-Ugarskoj, tako\xc4\x91er bio je i u\xc4\x8ditelj ma\xc4\x8devanja te je odgojio nekoliko trofejnih austrijskih i njema\xc4\x8dkih majstora ma\xc4\x8devanja. Od 1908. do 1914. godine podu\xc4\x8davao je ma\xc4\x8devanje u Berlinu a od 1914. do 1917. ma\xc4\x8devanje i skijanje u Wiener Neustadtu._NEWLINE_Prvi je u povijesti primijenio "lete\xc4\x87i ispad", munjeviti ubod protivnika iz visokog skoka._NEWLINE_Sudjelovao je na OI 1900. u Parizu, osvojiv\xc5\xa1i bron\xc4\x8dano odli\xc4\x8dje u sablji. U poluzavr\xc5\xa1nici, izgubio je od talijanskog ma\xc4\x8devaoca Itala Santellija._NEWLINE_Napisao je knjigu o ma\xc4\x8devanju na njema\xc4\x8dkom jeziku, Anleitung zum Degenfechten (Uvod u ma\xc4\x8devanje), (vl. naklada, Charlottenburg, 1914.).'